Diari Oficial de la Generalitat Valenciana


Sumari del DOGV 9489, del 14-12-2022 (2022/11264)

RESOLUCIÓ de 2 de desembre de 2022, de la directora general d'Innovació Educativa i Ordenació, per la qual es resol la convocatòria del Programa per a la dinamització de les biblioteques escolars i el foment de la lectura en els centres docents de titularitat pública de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9489

Data del DOGV
:   14-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11899


Data del document
:   02-12-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * biblioteca

RESOLUCIÓ de 2 de desembre de 2022, de la directora general d'Innovació Educativa i Ordenació, per la qual es resol la convocatòria del Programa per a la dinamització de les biblioteques escolars i el foment de la lectura en els centres docents de titularitat pública de la Generalitat. [2022/11483]  
Per Resolució de 20 d'octubre de 2022, de la Conselleria d'Educació, Cultura i Esport, es va convocar el Programa per a la dinamització de les biblioteques escolars i el foment de la lectura en els centres docents de titularitat pública de la Generalitat (DOGV 9456, 25.10.2022).  
Complits els tràmits establits en la Resolució de 20 d'octubre novembre de 2022, una vegada transcorregut el termini, examinada la documentació presentada pels centres, es van seleccionar les sol·licituds com disposen els apartats cinqué i seté de la convocatòria.  
Publicada en data 17 de novembre de 2022, en la pàgina web de la Conselleria d'Educació, Cultura i Esport, la relació provisional de centres docents seleccionats, indicant les assignacions propostes, i la relació de centres docents amb projectes no seleccionats, d'acord amb l'apartat resolutiu onze de la convocatòria.  
D'acord amb l'apartat resolutiu tretze punt 10 de la Resolució de 4 de novembre de 2021, de la Conselleria d'Educació, Cultura i Esport, per la qual es convoca el programa per a la dinamització de les biblioteques escolars i foment de la lectura als centres docents de titularitat pública de la Generalitat, s'ha aplicat una correcció proporcional a la baremació de la part variable de l'assignació de la resolució definitiva; i pel mateix apartat resolutiu quatre centres han quedat exclosos.  
  
Vista la proposta de resolució definitiva de data 25 de novembre de 2022, elevada per l'òrgan instructor de la convocatòria del programa per a la dinamització de les biblioteques escolars i el foment de la lectura en els centres docents de titularitat pública de la Comunitat Valenciana.  
  
En virtut del que disposa l'apartat onzé de la Resolució de 20 d'octubre de 2022, de la convocatòria, i d'acord amb l'apartat quinzé que conté la delegació per a resoldre la convocatòria, RESOLC:  
  
  
Primer  
Assignar als centres públics seleccionats que figuren en l'annex I les assignacions econòmiques que s'indiquen en cada cas, les quals s'abonaran amb caràcter de despesa extraordinària de funcionament, a càrrec del capítol 2 del programa pressupostari 421.50, del pressupost de la Generalitat de l'any 2022, per un import global màxim d'1.800.000 ?, dels quals s'assignen 1.799.993,57 - amb un sobrant de 6,43 ?.  
  
  
Segon  
Excloure els centres públics que figuren en l'annex II per incompliment de l'apartat resolutiu seté punt 4, de la Resolució de 20 d'octubre de 2022, de convocatòria del Programa per a la dinamització de les biblioteques escolars i el foment de la lectura en els centres públics de titularitat de la Generalitat.  
  
Tercer  
L'entrega de l'assignació econòmica, una vegada concedida, es realitzarà per transferència bancària al centre docent per mitjà d'ordre de pagament en ferm, a proposta de la Conselleria d'Educació, Cultura i Esport, a càrrec del pressupost anual de l'exercici 2022, tal com estableix l'apartat dotzé de la convocatòria.  
  
València, 2 de desembre de 2022.- La directora general d'Innovació Educativa i Ordenació (p. d. Resolució de 20 d'octubre de 2022, de la Conselleria d'Educació, Cultura i Esport, DOGV núm. 9456, de 25.10.2022): Reis Gallego Perales.